Rothaus. Rothaus (gś-mjym.: "Rôthhaus", pol. "Osiny", mjym. "Rothhaus") – wjeś we Gůrnym Ślůnsku, we uopolskim kryśe, we gmińe Kůmprachćicy.
We wśi je protestancki kośćůł Gustawa Adolfa, kery powstoł we 30. rokach XX stolećo. Wele kośćoła dźoło mały kyrhof.
Do 1945 wjeś mjanowała śe "Rothhaus"; po II wojńe śwjatowyj Poloki nadali ji mjano "Rotuz", a we 1946 "Uośiny" ("Osiny"). Uokoliczne Ślůnzoki po starymu godajům na ńům "Rothaus".
Uod 2009 roku we wśi uobowjůnzuje podwůjne polsko-mjymjecke mjanowańy.